**Toimintasuunnitelma 2019**

**Johdanto**

Yhdistyksen keskeinen tavoite on lisätä reumahoitajien ammatillisen osaamisen kehittymistä. Tavoitteena on rakentaa uusia työkaluja, joiden avulla voidaan tukea reumahoitajan osaamista ja sen kehittymistä sekä mahdollisuuksia eri tavoin vaikuttaa ja verkostoitua. Tavoitteiden toteutumiseksi tehdään hankkeita yhdistyksen jäsenten, kannatusjäsen yritysten ja muiden yhteistyötahojen kanssa.

**Toimintakauden 2019 tapahtumat**

Yhdistyksen tärkein tapahtuma on yhdistyksen sääntömääräinen vuosikokous ja seminaari Oulussa 7.-8.2.2019. Lisäksi teemme yhteistyötä UCB:n kanssa ja olemme mukana alueellisten Reumareppu–koulutuksien järjestämisessä.

Aloitamme yhteistyöpilotin Suomen Reumatologisen yhdistyksen, Reumaliiton ja Abbvien kanssa Pirkanmaan ja Pohjois-Pohjanmaan alueilla. Erityisesti reumasairauksiin perehtyneistä perusterveydenhuollon ammattilaisista on vaihtelevasti tietoa eri alueilla ja osaamisen tehostamiselle koetaan olevan tarvetta. Reumaa sairastavien hoitopolun ja verkoston aktiivinen näkyväksi tekeminen ja hoidon porrastuksen tukeminen eri alueilla ovat tärkeää. Tarkoituksena on kuvata kys. pilottialueiden nykytilanne sekä tehdä toimintasuunnitelma tulevaisuutta varten.

**Jäsenistö ja kannatusjäsenet**

Yhdistyksen sähköisen jäsenrekisterin myötä jäsenyyden ylläpito, tarkistus ja jäsenmäärän seuraaminen on ollut ajan tasalla olevaa.  Alalta poistuu eläköitymisen myötä kaiken aikaa reumahoitajia, joiden tilalle tullaan tarvitsemaan uusia osaajia, ja joiden rekrytointi yhdistyksen jäseneksi on tärkeää. Entiset yhteistyökumppanit ja vakiintuneet yhteistyötavat pyritään säilyttämään sekä motivoimaan uusia yrityksiä tukemaan toimintaamme. Yhdistyksellä on tällä hetkellä yksitoista kannatusjäsentä: Abbvie, Bristol-Myers Squibb, Novartis, Lilly, Medac, MSD, Pfizer, Roche, Sanofi ja UCB. Vuoden alusta 2019 Mylan liittyi kannatusjäseneksi.

**Hallituksen työskentely**

Vuosikokous valitsi hallitukseen seuraavat jäsenet vuosikokousten väliseksi ajaksi toimikaudelle 2019:

**Puheenjohtaja**

Kirsi Tolvanen

**Varapuheenjohtaja**

Pirjo Murto

**Sihteeri**

Jaana Ryyppö

**Rahastonhoitaja**

Anna-Maija Ruotsalainen

**Jäsenet (5):**

Sirkku Sartoneva

Paula Mäkeläinen

Eeva Tuomenoksa

Miia Niutanen

Tiina Vuojolahti

**Varajäsenet (5)**

Pauliina Alho

Eila Oksa

Outi Siira

Minna Tervanen-Lehto

Anne-Maria Kemilä

Hallitus kokoontuu toimikautensa aikana tarpeen mukaan järjestäytymiskokouksessa tehtävän suunnitelman mukaan. Hallituksen jäsenyys on vuosikokousten välinen aika.

**Vuosien 2019–2020 tärkeimmät tavoitteet ja tehtävät**

Vuoden 2019 seminaari ja vuosikokous ovat Oulussa 7.-8.2.2019.

Vuoden 2020 seminaarin suunnittelu ja valmistelu, alustavan suunnitelman mukaan seminaari järjestetään Turussa.

Yhteistyöpilotti Pirkanmaan ja Pohjois-Pohjanmaan alueilla SRY:n, Abbvien ja Reumaliiton kanssa.

Biologisen tietopaketin päivittäminen yhdistyksen kotisivuilla

Jäsenmäärän kasvattaminen perusterveydenhuollossa

Reumahoitajan osaamisen kehittäminen ja vahvistaminen valtakunnallisella tasolla.

Reumahoitajayhdistyksen tietoisuuden lisääminen valtakunnallisesti muun muassa hallituksen jäsenten toiminnalla ja Sairaanhoitajaliiton asiantuntijajaoksen jäseneksi pyrkimisellä

Reumahoitajat-lehden julkaiseminen kaksi kertaa vuodessa kotisivuillamme.

**Talousarvio vuodelle 2019**

Talousarvio on kuvattu taulukossa 1.

Reumahoitajayhdistyksen taloudellinen tilanne on tasapainottunut. Reumahoitaja-lehdestä on tullut lisää kustannuksia ja jatkossa tulemme myymään mainoksia lehteen muillekin kuin lääketeollisuuden yrityksille ja mainoskuluilla pyritään kattamaan lehden kuluja. Reumahoitajayhdistyksen hallitus esittää jäsenmaksun pitämistä samalla tasolla kuin vuonna 2018, 25€. Eläkeläisillä jäsenmaksu on 15€.

*Taulukko 1. Talousarviosuunnitelma vuodelle 2019*

|  |  |
| --- | --- |
| *TULOT* | *Ta 2019* |
| *Rahaa tilillä 31.12.2018* | 24228 |
| *Jäsenmaksutulot 2019 (140 jäsentä) 25e* | 3000 |
| *Kannatusjäsenmaksutulot (11 yritystä)* | 9350 |
| *Osallistumismaksutulot vuosikokouksesta 2019* | 8950 |
| *Näyttelytulot 2019 vuosikokouksesta* | 10200 |
| *Tulot yhteensä* | ***55728*** |
|  |  |
| *MENOT* |  |
| *Vuosikokouskulut 2019* | 21000 |
| *Vuosikokousvaraus 2020* | *15 000* |
| *Huomionosoitukset* | 1000 |
| *Tilitoimisto, tilintarkastus, laskutukset* | 4500 |
| *Puhelin ja postimaksut* | 200 |
| *Majoitus- ja matkakustannukset* | 3500 |
| *Apurahat* | 2000 |
| *Laitehankinnat* | *0* |
| *Hallituksen kehittämiskokous* | *3000* |
| *Verkkolehti* | 5528 |
| *Menot yhteensä* | ***55728*** |